Koronavirus: Rossiyada ham Italiyadagi holat takrorlanadimi?

Rossiyada koronavirus epidemiyasining tarqalishi Italiya ssenariysini takrorlashi ehtimoldan yiroq. Bu haqda Kommunarka shifoxonasining bosh shifokori Denis Prosenko ma`lum qilgan.
Shifokorning so`zlariga ko`ra, hatto Italiyada ham infeksiya ichki mintaqaga qarab har xil tarqaldi: shimolda “mutlaqo fojiaviy vaziyat” yuzaga kelgan, janubda esa epidemiya yumshoqroq kechgan.
Prosenkoning so`zlariga ko`ra, ko`p mamlakatlarda epidemiya o`ziga xos ssenariy bo`yicha rivojlanmoqda. “Moskvada virusning mamlakat bo`ylab tez tarqalishiga yo`l qo`ymaydigan harakatlar - izolyasiya, shaharga kirish-chiqish kirish nazorati, vaqtincha kasalxonalar, kuzatuvlar amalga oshirildi”, deya ta`kidlagan bosh shifokor.
Uning qo`shimcha qilishicha, bunday choralar, Rossiya sog`liqni saqlash tizimini qayta tiklash uchun ikki-uch hafta qo`shimcha vaqt bergan.
So`nggi ma`lumotlarga ko`ra, 134 687 nafar shaxs infeksiyadan zararlangan. 16 639 bemor kasallikdan shifo topgan bo`lsa, 1280 kishi undan vafot etdi.